
Gorcső alatt a doppingvétség elkövetésével összefüggő sportjogi és etikai kérdések szabályozása

Bevezetés:A tiltott teljesítményfokozás eseteinek vizsgálatát, szankcionálását a Nemzetközi Sportdöntőbíróság (CAS) biztosítja. A WADA és a MACS kontrollálja a sportban előforduló doppingolást.Doppingellenes szabályok aktualitása, hatálya mindenkor meghatározó doppingvétségek esetén. A WADA tiltólistáján szereplő teljesítményfokozó szerek, módszerek egészségkárosító impressziójának részletezése, meghatározó.A doppingolás kérdése sporttársadalmi kérdés is. Az Európa Tanács Európai Sport Charta és Sport Etikai Kódexe alapelveként jelöli, hogy a Fair play, a Charta 1. cikk 2. pontja alapján: „védeni és fejleszteni kell a sport erkölcsi és etikai alapjait, a sporttevékenységekben résztvevők emberi méltóságát és biztonságát, megvédve a sportot és a sportolókat …a doppingszerek használatától.”
Hipotézis, cél: Kutatási célunk, megvizsgálni a sportban előforduló doppingolás kérdéskörének jogi szabályozását, a doppingellenes szervek feladatát, hatályos jogszabályokat nemzetközi és hazai szinten egymással összevetve.Magyar sportolók esettanulmányain keresztül tárjuk fel a doppingvétséget eredményező folyamatot, és a magatartás szankcionálását.
H1: Feltételezzük, hogy etikai aggályokat vetnének fel, az esettanulmányokban bemutatott doppingvétségként azonosított esetek, amennyiben feltárnánk az akkor és jelenleg hatályos jogi szabályozás időbeli változását.
H2: Feltételezzük, hogy doppingvétséget elkövető sportoló eltiltást követően sem fogja követni a fair-play elvének megfelelő versenyzést.
H3: Feltételezzük, hogy az etikailag aggályos doppingvétséggel azonosított sportolóval szemben, az eltiltást követi a helyezések/érmek visszavétele is.
H4: Feltételezzük, hogy a teljesítményfokozás módszereit tekintve, a legális fokozó szerek/módszerek jogi szabályozásának meghatározása az egészségre tekintettel az egészségügyi jogi terület által is meghatározott.
Vizsgálati módszer:A választott vizsgálati módszer: szekunder: jogi szabályozás és szabályzatelemzésen,szakirodalom kutatáson alapul.
Eredmény:A kutatás folyamatban van, a szekunder irodalomkutatás és a primer jogesetelemzés igazodik a mindenkor hatályos jogi szabályozáshoz, jelen állapotban ezért sem befejezett még a kutatás. Releváns következtetések levonásához még további, adatokra, dokumentumelemzésekre van szükség.
Összefoglalás: A doppingolás kérdése, jogi szabályozása, szankcionálása, egészségkárosító hatásának integrálása, az ismerethorizont bővítésével lényeges lehet minden sportoló, sportszakember számára.



